Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 41

6. § A Kt. 8/B. §-ának (3) bekezdése helyébe a következõ rendelkezés lép: „(3) A sajátos nevelési igényû gyermekek, tanulók nevelését biztosító óvoda, valamint nevelését és oktatását végzõ iskola a 8. § (2)—(9) bekezdésében és a 8/A. § (1)—(4) bekezdésében foglaltakat azzal az eltéréssel alkalmazza, hogy az óvodai nevelési program, illetve az iskolai helyi tanterv elkészítésénél figyelembe veszi a Sajátos nevelési igényû gyermekek óvodai nevelésének irányelvét, illetve a Sajátos nevelési igényû tanulók iskolai oktatásának tantervi irányelvét is. A Sajátos nevelési igényû gyermekek óvodai nevelésének irányelvében, illetve a Sajátos nevelési igényû tanulók iskolai oktatásának tantervi irányelvében meghatározottak szerint a siket gyermek óvodai nevelése, iskolai nevelése és oktatása jelnyelven is folyhat.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes